ปัญหานี้มีทางออก : ปลาสลิดล้นตลาด ชาวบ้านร้องรัฐ ช่วยเหลือ
ปัญหานี้มีทางออก : ปลาสลิดล้นตลาด ชาวบ้านร้องรัฐ ช่วยเหลือ
 จากเมื่อปีที่แล้วปลาสลิดสดขายได้ราคาดีตกอยู่ประมาณกิโลกรัมละ 120 บาท ทําให้ปีนี้เกษตรกร หันมาเพาะเลี้ยงปลาสลิดมากขึ้นจึงส่งผลให้เกิดภาวะผลผลิตตกตํ่า และไม่มีตลาดส่งออกชาวบ้านเกรงว่าจะขาดทุนจึงต้องการให้รัฐบาลเข้ามาช่วยหาช่องทางการตลาด 
ราคาปลาสลิดตกตํ่า และไม่มีช่องทางการตลาดกําลังเป็นปัญหาในพื้นที่จังหวัดสมุทรสาครด้วยเป็นจังหวัดที่มีการเพาะเลี้ยงปลาสลิดจํานวนมากและปีนี้มีผลผลิตเพิ่มขึ้นเพราะเกษตรกรหันมาเลี้ยงปลาสลิดกันมากเป็นผลพวงมาจากเมื่อปี ที่ผ่านมาปลาสลิดขายได้ราคาดี 
นายบุญชู ปานสุวรรณหนึ่งเกษตรกรที่เลี้ยงปลาสลิดเป็นอาชีพหลัก ในตําบลโรงเขอําเภอบ้านแพ้ว จังหวัดสมุทรสาคร ยอมรับว่าปีนี้ประสบปัญหาราคาปลาสลิดไม่ค่อยดี ปลาสลิดล้นตลาดทําให้กังวลว่าจะขาดทุนจึงต้องการให้หน่วยงานที่เกี่ยวข้องช่วยเหลือโดยการหาช่องทางการตลาด
ข้อมูลของสํานักงานประมงจังหวัดสมุทรสาคร ระบุว่าปี 2560 มีเกษตรกรลงทะเบียนผู้เพาะเลี้ยงสัตว์น้ำไว้กับกรมประมง จํานวน  146 คน 159 ฟาร์ม รวมพื้นที่ 2,252  ไร่ แต่กลับมีเกษตรกรที่เพาะเลี้ยงแต่ไม่ได้ลงทะเบียนอีกหลายร้อยราย
ขณะที่ผู้รับซื้อปลาสลิดรายใหญ่มีเพียง  3 ราย มีเท่าเดิมแต่จํานวนปลาสลิดที่มากขึ้นผู้รับซื้อมีปัญหารายจ่ายที่เพิ่มขึ้นเพราะต้องนําปลาไปแช่ห้องเย็น ส่วนแม่ค้าปลาสลิดตามตลาดนัด แม้ไม่ได้รับผลกระทบแต่เห็นใจเกษตรกรที่ลงทุนเลี้ยงแต่ไม่มีตลาดที่จะจําหน่าย  อีกหนึ่งปัญหาที่พบ คือจากที่เคยส่งปลาสลิดไปขายยังประเทศเพื่อนบ้าน อาทิ กัมพูชา เวียดนามแต่ในปัจจุบันประเทศเหล่านั้นได้นําพันธุ์ปลาไปเพาะเลี้ยงเองจึงไม่ต้องซื้อจากไทยอีก
ทุกภาคส่วนที่เกี่ยวข้องในจังหวัดสมุทรสาครลงตรวจสอบข้อมูลการรับซื้อปลาสลิดและปัญหาที่เกิดขึ้นพร้อมหารือถึงแนวทางแก้ไขปัญหา หลักๆ คือเร่งหาช่องทางกระจายปลาสลิดที่ค้างอยู่,ส่งเสริมให้เกษตรกรแปรรูปปลาสลิดและส่งเสริมการบริโภคปลาสลิดในประเทศมากขึ้นโดยจะดําเนินการอย่างเร่งด่วนเพื่อไม่ให้ประชาชนต้องประสบภาวะขาดทุน